ӘОЖ 378

Г.А. Абдулкаримова, Ф.Р. Гусманова

**АҚПАРАТТЫҚ ТЕХНОЛОГИЯ САЛАСЫНДАҒЫ МАМАНДАРДЫ ДАЙЫНДАУ БАРЫСЫНДА ЖҮЙЕЛІ-ФУНКЦИОНАЛДЫҚ ТӘСІЛ**

 *(Қазақстан Республикасы, Алматы қ.,*

*Абай атындағы Қазақ ұлттық педагогикалық университеті,*

*әл-Фараби атындағы Қазақ ұлттық университеті)*

Орта мектепті «орташа біліммен» бітіруші түлектің өзі жоғары оқу орнына сәтті түсуіне мүмкіндігі болатын, әсіресе қазіргі кезде университет оқытушыларының алдында оқыту сапасын арттыру мәселесі тұр. Негізгі пәндер бойынша базалық дайындығы төмен деңгейдегі мұндай студентті толыққанды маман етіп дайындау үшін бірнеше жыл оқытып, қалыптастыру қажет болады. Осы тұрғыдағы проблеманы шешу үшін жоғары оқу орнындағы оқытушының практикасына жұмыстың жаңа модельдерін қалыптастыру мен енгізу қажет. Дидактикалық әдістердің дамуы педагогикалық практикаға қойылатын талаптермен анықталады.

Дидактикалық зерттеулердегі жүйелі әдіс оқу үрдісінің ішкі байланыстары мен қатынастарын үнемі жинақтаумен айналысатын құрылымын ескеру қажеттілігімен тығыз байланыста. Бұл жағдайды маңыздылығы оқу пәнінің құрылымындағы бірдей функциялары бар, бірақ әр түрлі бөлімдерге қатысты білімді біріктіруде болатын жүйелі-функционалдық тәсіл қанағаттандырады. Соңғы он жылдықта жүйелі-функционалдық тәсіл негізінде педагогикалық зерттеулер қолға алына бастады. [1]. Ғалым-педагогтардың осы бағыттағы жұмыстары күні бүгінге дейін жалғасуда.

Оқу материалын біртіндеп оқыту барысында бірдей функционалдық тағайындалуы бар және оқу пәнінің әр түрлі бөлімдерінде орналасқан білім элементтері бірнеше рет кездеседі. Бірақ оларды оқыту кезінде араларында үлкен үзіліс болады. Білім алушылар өздігінен функциялардың жалпылығы білім алу құрылымының ұйқастығы мен стандартты технологиясына әкелетінің көре алмайды. Сондықтан да «үлкен дидактикалық мағына жүйелендірудің басқа түрін де – функцияларды жалпыландыру бойынша жүзеге асырады. Оқу пәнінің жеткілікті түрде үлкен көлемін оқып болғаннан кейін бірдей функциялы білім элементтерін ерекшелеп көрсетуге және оларды бірге қарастыруға болады, мысалы, барлық шамаларды, ережелерді және т.б.» [2].

Әр түрлі оқу теориясына тиісті бірдей функциялы білім элементтерінің топтары туралы түсінікті қалыптастыру негізіне жүйелі-функционалдық тәсіл қарастырылған. Жүйелі-функционалдық тәсіл бәрінен де бұрын оқылатын материалдағы білім элементтерін ерекшелеу мен олардың функцияларын анықтауды талап етеді.

Жүйелі-функционалдық тәсілді дұрыс қолдану үшін жұмыстың бірінші кезегінде оқылатын материалдарды әр қайсысы білімнің жеке элементтерін беретін блоктарға бөлу, әрбір ерекшеленген элементтердің функциясын анықтау қажет. Блоктарға бөлінген білімдер кез келген ғылыми теорияның (ғылыми дерек, болжам, ереже, заң және т.б.) құрылымдық элементтерінің біріне жатады.

Аталған тәсілдің екінші кезеңі бірдей функциялы, бірақ оқылатын пәннің әр түрлі бөлімдерінде және үлкенірек блоктарда орналасқан элементтердің шоғырлануымен сипатталады. Жүйелі-функционалдық тәсіл оқытушыға оқылатын нысанды бір рет, бірақ тереңінен қарастыруға мүмкіндік береді. Практикалық және/немесе зертханалық жұмыс аясында осындай нысанмен студенттің қызметі оқылатын пәннің мағынасына тереңнен түсінуге ықпалдандырады, ойлауды дамытады, оқу тапсырмаларын орындау үрдісінде аналитикалық талдауға, оқу материалын оқудың қорытынды нәтижесін қалыптастыру дербестігіне әкеледі. Оқу элементтерінің сол бір элементтері студентті білім құрылымының жалпылығы туралы қорытындыға әкеледі. Білім құрылымының жалпылығы оқытылатын элементтердің әр қайсысы туралы білімді алудың бір процедурасына әкеледі. Осыдан оқу материалын меңгеру жүйесін құруға дейін өте аз қадам қалады.

Оқу материалын оқуда қарастырылып отырған жүйелі-функционалдық тәсіл қызметтік байланысқа сүйену керек және оқытудың жетілдірілудегі тұлғалық-бағдарланған әдістерімен тығыз байланыста болуы мүмкін. Осы байланыстардың кейбіріне тоқталып өтеміз.

Қызметтік байланыс: студенттер дәріс және практикалық сабақтарда таным үрдісіне белсенді түрде араласады. Олар әр түрлі ақпараттар түрлерімен, әр түрлі олардың қоректерімен, солардың ішінде ақпараттық және коммуникациялық технологиялармен жұмыс істейді. Зертханалық жұмыстарда олар өздерінің теориялық есептерін тексереді, практикада әр түрлі модельдеуші программалардың көмегімен талқылайды. Осы жұмыс кезінде талдау, синтез, жалпылау, жүйелендіру, топтастыру сияқты ғылыми таным сияқты әдістер толықтай қолданылады. Осылайша студенттер ойлау қызметіне белсенді түрде қатыстырылады.

Ұйымдастырушылық байланыс: студенттер белгілі бір ереже бойынша әрбір орындаған зертханалық және практикалық жұмыстары үшін есеп бере отырып жүйелі түрде жұмыс істей бастайды. Ақпараттық және коммуникациялық технологияларды пайдалана отырып студенттер барлық оқу топтарының жұмыс нәтижелерін бір қорға біріктіру барысында көптеген бастапқы мәліметтерге талдау жүргізуге мүмкіндіктері болады. Олар зертханалық және практикалық сабақ өткізілетін сыныптарға келесі келгенге дейін жұмысты тоқтатпай үйде жалғастыруларына немесе көп уақытты талап ететін үлкен көлемдегі есептеулерді үйде орындап, оқытушыға қорытынды есепті жіберуге мүмкіндіктері бар. Қарастырылған тәсіл студенттерге зерделі, ұйымдастырушы, жалпы оқыту сияқты құзіреттіліктерді қалыптастырады, ал ол өз алдына оқу үрдісінің тиімділігі мен сапасына қолайлы түрде әсер етеді.

1. Шиян Н.В*.*Системно-функциональный подход к усвоению знаний через решение задач.Ученые записки МГГУ. Физико-математические науки: сборник статей / науч.ред. Б.М.Верещагин. - Мурманск: МГГУ, 2012. - Вып.7. - 108 с. - с.86-94. (в соавторстве Мартынова Е.В.).
2. Крутский А. Н. Психодидактическая технология системного усвоения знаний. – Барнаул : БГПУ, 2002.